Raimundus Emeterius Betances
Raimundus Emeterius Betances Res apud Vicidata repertae: Nativitas: 8 Aprilis 1827; Cabo Rojo Obitus: 16 Septembris 1898; Francia Patria: Portus Dives Memoria Sepultura: Cabo Rojo Raimundus Emeterius Betances y Alacán (Hispanice Ramón Emeterio Betances y Alacán; natus die 8 Aprilis 1827, mortuus die 16 Septembris 1898) fuit nationalista Portudivitensis. Primus auctor fuit rerum novarum Laresensium (Grito de Lares) et pater motus pro libertate Portus Divitis habetur. Quia res novae a Betances instigatae sententias nationalisticas in populo moverunt, etiam "pater patriae" (El Padre de la Patria) habetur, et propter opera benevolentiae "pater pauperum" (El Padre de los Pobres) appellatur. Betances etiam fuit medicus, chirurgus, atque unus ex primis fautoribus hygiinae socialis. Ante labores politicas officinam chirurgicam et ophthalmologicam instituerat. Etiam fuit fautor abolitionis servitutis, homo legationum peritus, curator salutis publicae, poëta, ac scriptor fabularum. Legatus Cubae et rei publicae Dominicanae Lutetiae operatus est. Multum a philosophia latomismi, cuius assectator erat, movebatur.